khistorydata/jeongjo-sjw-relations huggingface dataset:
정조 18년
判府事朴宗岳金憙等箚曰伏以臣等伏見傳敎下者有右議政李秉模罷職之命筵席語祕不得其詳而想其大體不出於目下大論矣凡有事爲大臣有懷畢陳義分之所當然事體之所必然而伏況向來事至今思之魂驚而夢噩心寒而骨戰街談巷議莫不仰屋流涕輿儓走卒亦皆隱憂永歎則新膺爰立之命初登延英之對明目張膽極言竭論乃職耳不惟不賜嘉納乃反加之以譴罷臣等竊以爲萬萬過中矣噫其言則大義理關頭而其心則出自斷斷腔赤中來今乃摧折之迫逐之人心之驚惑景色之愁沮當如何哉臣等竊恐從今以往誰肯爲殿下進言而三綱其將淪矣九法其將斁矣國家不知稅駕之所矣殿下之禮遇臣隣顧何如也雖尋常陳達之言設或不槪於聖心固當虛受之不暇而新參政沬血飮泣之奏如是譴却此豈所望於聖明者哉伏乞聖明淵然三思穆然遠覽亟收前日之禁令仍寢今日之處分以幸宗社生民焉臣等有罪未勘何敢以官職自居而憂慨之極冒死聯陳死罪死罪取進止答曰省箚具悉卿懇右相筵奏出於朝紙見此當識處分之本意矣仍傳曰此批答遣史官傳諭
정조 18년
甲寅五月二十七日卯時上御重熙堂右承旨入侍時右承旨李羽晉假注書李允謙記注官金良倜承膺祚以次進伏訖上命讀公事書判付訖仍命退承史以次退出
정조 18년
行都承旨洪明浩坐左承旨李勉兢未肅拜右承旨李羽晉坐直左副承旨金啓洛坐右副承旨尹致性坐同副承旨金載翼坐直注書鄭文始仕一員未差假注書李允謙仕直事變假注書韓致重仕
정조 18년
傳于金啓洛曰左副承旨入侍
정조 18년
傳于尹致性曰右副承旨入侍
정조 18년
傳于金載翼曰同副承旨入侍
정조 18년
以忠淸前水使李潤謙拿處傳旨傳于尹致性曰勞足掩罪拿處則分揀
정조 18년
備忘記忠淸水使尹範敍下直長弓一張長箭一部片箭一部筒兒一箇賜給
정조 18년
吏曹口傳政事朴孝成爲慈仁縣監
정조 18년
傳于李羽晉曰明日當由逌瞻門展拜該房知悉
정조 18년
李羽晉啓曰明日展拜時承旨當爲備員而左承旨李鼎運領府事蔡濟恭偕來進去矣何以爲之敢稟許遞前望單子入之待下批牌招察任
정조 18년
醫官吳仁豐書啓奉朝賀鄭存謙病症今朝更爲看審則精神之昏迷元氣之凜綴比昨無減脈度則轉益無力而昨今呑下米飮如于匙藥則連用人蔘粟米飮之意詮次啓達答曰着意看病
정조 18년
尹致性以備邊司言啓曰卽見全羅監司李書九狀啓則以爲各邑鎭應分各穀已盡於種糧之資嗣後排巡將不無苟艱之慮留庫穀物從略加分然後農戶鋤糧可以支繼道內列邑鎭所在元還餉留庫各穀中特許量宜加分事令廟堂稟旨分付矣當此還政垂畢之際有此加糶狀請之擧可知民勢之不獲已前已許施於諸道者不必靳持於湖南而第今兩麥登場民食已裕邑鎭排比務從十分節略雖一包穀無敢濫觴之意嚴飭分付何如傳曰允
정조 18년
尹致性以御營廳言啓曰今日本廳習陣正操時敎場一里餘許龍山兄弟井洞契後崗何來惡虎忽地突出囕傷男女者至於三人之多彼囕各人雖不致命旣在咫尺相望之地不可任其橫肆囕噬故卽送砲手定將校領率行獵果卽捉得中虎一頭謹此封進而捉虎將李元奭木三疋三升二疋先殺砲手房大福木三疋布二疋再殺砲手車興福三殺砲手郭興大各木二疋布二疋依例施賞之意敢啓傳曰知道
정조 18년
吏曹判書臣李秉鼎上疏曰伏以臣於日昨政以李永薰首擬假引儀而受點矣今始聞永薰與本曹正郞臣尹益烈有內外從應避之嫌而臣之矇然檢擬無所逃罪玆敢露章自列仰請譴何欲望聖朝亟賜勘罰永薰新授之職亦命遞改以重公格不勝幸甚臣無任屛營祈懇之至謹昧死以聞答曰首疏具悉旣爲所重之承傳望筒仍用卿其勿辭行公
정조 18년
甲寅五月二十八日卯時上御誠正閣左副承旨右副承旨同副承旨入侍時左副承旨金啓洛右副承旨尹致性同副承旨金載翼假注書李允謙記注官金良倜記事官吳泰曾以次進伏訖上命讀公事書判付訖仍命退承史以次退出
정조 18년
甲寅五月二十八日辰時上御重熙堂都承旨入侍時行都承旨洪明浩記事官鄭文始記注官金良倜記事官吳泰曾以次進伏訖上曰王大妃殿進御加味六和湯自今日一貼式限五貼煎入出榻敎命書公事判付仍命退承史以次退出
정조 18년
行都承旨洪明浩坐左承旨李勉兢坐直右承旨李羽晉坐左副承旨金啓洛坐直右副承旨尹致性坐同副承旨金載翼坐注書鄭文始仕一員未差假注書李允謙仕直事變假注書韓致重仕
정조 18년
藥房提調洪檍副提調洪明浩啓曰伏未審日間聖體若何寢睡水剌之節何如臣等率諸御醫趁入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 18년
大駕詣景慕宮入齋室後內閣政院玉堂藥房口傳問安答曰知道
정조 18년
金啓洛啓曰大司憲李鼎揆在外執義崔獻重掌令鄭尙愚持平李東宇李重蓮牌招啓辭未下掌令李日運呈辭監察茶時之意敢啓傳曰知道
정조 18년
尹致性啓曰備邊司郞廳來言今日賓廳日次而景慕宮展拜相値不得來會云矣敢啓傳曰知道
정조 18년
傳于尹致性曰禮房承旨馳詣宗廟景慕宮奉審摘奸以來
정조 18년
醫官吳仁豐書啓奉朝賀鄭存謙病症今朝更爲看審則症狀與脈度大體比昨一樣而神氣轉益凜綴此是屢日廢食之餘眞元不能扶接之致人蔘粟味飮連爲煎用之意詮次啓達答曰着意看病
정조 18년
金載翼書啓臣敬奉聖諭馳往傳諭于西部龍山坊兄弟井契領中樞府事蔡濟恭所住處則以爲臣跡犯擅行罪在方命日夕懍慄寢食靡寧忽自昨曉暴下之症發於開門納風之餘登溷無數神息昏迷或恐不日溘然不得復侍香案之前千萬匪意近侍之臣祗奉偕來之命仍宣十行綸綍寢席之中倩人扶起艱拭眵眸伏地敬讀臣是何人聖上之侈以恩禮至此之極也開月祝崗之誠雖非聖敎提及臣豈敢一日少弛於中也臣雖在千里之外一息未泯之前惟當趁期趨詣少效蹈忭之忱況此江郊去京闕不十里而近乎以故當出城之日送言於首相曰當於十七日前入來臣之所裁量本自如此今者臣子不敢承聞之敎又復如此臣何敢一刻遲留而賤疾適會添劇時日之間實無自力起動之望如得安意調攝少可以强起敢不擔曳以進乎惟是聖諭中命駕二字臣生在地上決不可奉而受置於晷刻之間懇乞劃卽收還使殘喘獲安臣旣以趨命爲對則近侍之多日淹留祗益爲弊亦足添病卽命還入此又臣區區顒祝之私云矣大臣旣不入城臣旣承偕入之命姑爲仍留之意敢啓答曰知道大臣旣以趨命質言其在敬禮之道豈可以時日之遲速敦迫乎爾則姑先入來觀勢從近更遣偕來之行矣至於二字還收當在入城啓辭之批此意傳諭遣御醫持相當藥物齎傳以來
정조 18년
李勉兢以御營廳言啓曰今五月二十九日景慕宮展拜時依兵曹節目集春營入直軍四十名新營入直千摠洪龍鎭領赴于禁衛營都領陣該入直哨官姜碩璜率該哨標下軍七名仍直東營入直軍三十名除出入直把摠李默運率領宮大門外把守而竝待標信擧行解嚴各還本處入直之意敢啓傳曰知道
정조 18년
吏曹啓目粘連觀此同知敦寧府事柳匡國上疏則以爲臣爲同知敦寧府事而旣無敦寧在法當遞亟令遞改亦爲白有臥乎所旣無敦寧則不可仍帶似當許遞是白乎矣宰臣所帶遞仍當否臣曹不可擅便上裁何如判付啓依回啓施行爲良如敎
정조 18년
忠淸監司李亨元疏曰伏以臣待罪藩臬三載于玆效蔑涓埃而恩眷徒隆罪積丘山而郵罰不加隨事庇覆則如天地之殖萬物觸處指導則如父母之詔稚子造化生成殆偏臣身每一循省感極涕零臣本魯莽無所知識不足備數於淸朝臣工之列歷試內外瘡疣畢露而猥荷聖上特達之恩冒叨重寄黽勉至今荏苒之間瓜期已過含恩訟愆惟俟差代迺者千萬夢想之外伏奉限捧糴仍任之命絲綸鄭重眷遇隆摯臣伏地擎讀瞻天驚惶不知措躬之所也噫藩屛重任也瓜遞常典也爲是職者雖有堪承之才宜愼借年之恩而若臣則虛受厚廩無所猷爲民瘁日甚而莫能奠安邑瘼日益滋而莫能矯救以至訟獄之剖決習俗之開牖無一措施充位而已則獲免不職之誅幸耳豈料日月之明猶有遺照忽致此格外之命耶臣雖無狀願忠一心同得於天前後受恩又如是罔極則豈敢不捐棄心肝生死向前而其奈榮愈重而罪愈深任益久而才益竭上而無酬報之望下而速僨誤之罪終歸於辜恩竊寵之科何哉此臣所以聞命以來夙宵怵惕殆忘寢食者也就以捧糴一事言之臣於數年之間殫竭魯鈍督飭列邑而明不足以察幽威不足以束下吏奸潛售之惡習邑簿虛勘之謬例難保其全然無是矣今若徒懷嚴畏淟涊蹲冒復尋磨跡之踏未見刮目之政致令莫重糴政緣臣而反就紊亂國計無補民弊轉深則到此臣雖萬被譴何何足以少贖萬一也耶臣之本末長短聖鑑已盡俯燭而猶且任之則亦何異於策駑步於旣蹶之地期蚊負於至重之山也抑臣又有衷情之不自已者臣逖違天陛屢帀星霜北望雲天丹悃倍切狗馬戀軒寔出秉彝且臣素患痰濕又添不伏水土之症食飮日以減却神精日以凘爍以此病狀尤無以强策以副我聖上宵旰之念玆敢披瀝肝血疾聲呼籲伏乞聖明諒臣才之旣試蔑效察臣言之有非飾讓特賜鐫改以安賤分仍治臣瀆擾之罪以肅朝綱千萬幸甚臣無任云云答曰省疏具悉卿其勿辭察任
정조 18년
甲寅五月二十九日卯時上詣景慕宮展拜入侍時行都承旨洪明浩左承旨李勉兢右承旨李羽晉左副承旨金啓洛右副承旨尹致性同副承旨金載翼記事官鄭文始假注書李允謙記注官金良倜記事官吳泰曾一提學鄭民始檢校直提學徐有防金載瓚檢校直閣徐榮輔待敎李存秀以次隨駕上具翼善冠衮龍袍乘輿出交泰門永淸門由明政門弘化門將入逌瞻門輦路咫尺之地有擊錚者勉兢曰動駕時通衢外無得擊錚曾有飭敎況且逌瞻門輦路無異衛內則今此擊錚之擧出於咫尺之地而身爲先廂大將不能禁止任其喧聒者極爲駭然當該大將李漢豐從重推考何如上曰駭然甚矣不可推考而止該大將李漢豐爲先記過還宮時闕外待令可也入齋室少頃就板位行再拜禮宮內奉審訖還御齋室少頃乘輿出逌瞻門至弘化門外上曰李漢豐命召使之自納上命宣傳官禁衛大將李漢豐拿入上曰輦路咫尺之地有此喧聒之聲而汝以先廂大將不能預爲禁止如汝之大將將焉用哉漢豐以首頓地曰矣身身爲先廂大將蹕路至近之地有此無前之駭擧而莫能禁察矣身之罪萬死無惜命書傳敎曰紀律所在萬萬駭然不可拿入嚴問而止禁衛大將李漢豐施以罷職之典上曰禁衛大將李漢豐罷職代訓鍊大將徐有大兼察牌招聽傳敎出駕前下敎上曰右邊捕盜大將李漢豐罷職出代間他邊大將兼察牌招聽傳敎出駕前下敎上命宣傳官李漢豐拿出回鑾入弘化門明政門永淸門交泰門還內諸臣以次退出
정조 18년
甲寅五月二十九日辰時上御重熙堂左承旨入侍時左承旨李勉兢記事官鄭文始記注官金良倜記事官吳泰曾以次進伏訖上命書傳敎曰粗聞敬大臣之義則此擧非拘束而督迫使卿不能容旋逡巡也承候之日面敎丁寧偕來之啓眎意申復況來月在明此何等祝崗飾慶之時爲廷臣者其敢提今日以前處義間閑說話以浼予聽於此時乎卿若知此義卽日入城不然則小則依卿初拜時招徠之例當臨延英門待卿入城仍爲引見面諭大則雖至命駕之擧予不以爲過如是設言寧或食言卿之去就於是乎可決須念不俟駕履之義事更遣承旨傳諭于領府事與之偕入入城後回奏上曰領府事偕來同副承旨進去先爲進去承旨入來出榻敎仍命退承史以次退出
정조 18년
行都承旨洪明浩坐左承旨李勉兢坐右承旨李羽晉坐左副承旨金啓洛坐右副承旨尹致性坐直同副承旨金載翼坐直注書鄭文始仕一員未差假注書李允謙仕直事變假注書韓致重仕
정조 18년
金啓洛啓曰大司憲李鼎揆在外執義崔獻重掌令鄭尙愚持平李重蓮李東宇牌招啓辭未下掌令李日運呈辭監察茶時之意敢啓傳曰知道
정조 18년
李羽晉啓曰輪對官來待矣敢啓傳曰後日次待令
정조 18년
傳于李勉兢曰吏兵房承旨持歲抄入侍
정조 18년
注書鄭文始書啓曰臣敬奉聖敎馳往傳諭于西部盤石坊蓮池契議政府右議政李秉模所住處則以爲臣纔遂反面之忱致勤匪怒之敎薄勘止於譴罷私義去益惶凜縮伏城外歷日靡措忽此復授之恩乃出意慮之外史官儼臨聖諭委曲臣且驚且惑尤不知置身之所伏惟慶月斯屆岡祝將擧是誠跛躄皆起中外均忭之時臣子道理更何敢他顧而第臣難冒之狀已陳於前後之疏及初筵之懇則因此顚倒逬出之會復申嚴畏未盡之情恐不至於僭猥謹當另具文字仰請收還復拜之命云矣敢啓答曰知道
정조 18년
傳于李勉兢曰將相何異前禁將李漢豐亦爲仍任卽爲牌招其餘兼帶竝仍任
정조 18년
傳于尹致性曰校理李相璜平安監營按査御史差下牌招來待
정조 18년
傳于金載翼曰按査御史入侍
정조 18년
兵曹口傳政事副司直徐邁修鄭大容金魯永林濟遠洪聖淵金履成宋鍈白師謹李漢豐李益運金孝建兪漢寧韓光近李儒慶鄭致淳吳載紹林道浩鄭履玉宋民載副司果崔重圭尹光普李遇濟徐有沂高宅謙李秉喆姜鳳瑞金星甲李廷顯趙鎭拜洪克浩李顯默張至顯尹悌東宋祥濂沈銈金熙采魚錫齡韓光植朴崙壽洪秀晩姜儐曺喜有趙恪鄭最成李羲甲申光岳鄭東幹尹寅基金熙朝尹羽烈李運行閔師宣李肇源李尙寯洪秉臣李光鉉李尙友朴吉源具文行崔時淳申溆李允行林星鎭鄭魯榮姜文會嚴耆鄭毅祚尹持訥金晦根韓用鐸以上竝單付
정조 18년
兵曹禁衛大將單李漢豐
정조 18년
傳于洪明浩曰未肅拜同敦寧許遞今日政差出
정조 18년
有政吏批判書李秉鼎進參判丁範祖牌不進參議未差行都承旨洪明浩進左議政單金履素右議政單李秉模承文都提調單左議政金履素右議政李秉模以金履翼爲吏曹參議李相璜爲副校理李翊模爲副修撰李集斗爲右尹南公轍爲大司成申匡堯爲同敦寧申龜朝爲吏曹正郞共敬熙爲禮曹正郞南履翼爲吏曹佐郞尹可基爲中部令徐潞修爲刑曹正郞同義禁李漢豐軍器提調李漢豐仍任事承傳
정조 18년
兵批判書具庠病參判柳誼入直進參議徐配修參知李祉永病左承旨李勉兢進副司直崔夢嵒柳匡國李鼎運副司果單邊景祐
정조 18년
以黃致郁囚單子傳于尹長烈曰今日內考律勘放後草記
정조 18년
金啓洛啓曰卽者義禁府都事來言時囚今日內勘放事命下矣判義禁洪良浩受由在外次堂例不得擧行云何以爲之敢稟傳曰令次堂擧行
정조 18년
傳于金啓洛曰朝筵未及下敎而今見該府錄來者覺之全州定配中鄭東輔歲抄已敍用放送因此思之鄭晩錫之尙且放逐豈成說乎同罪獨漏者之提奏已有定式則該房之無一言難免不職推考晩錫放送事分付何足責靈巖李喆模亦爲放送充軍中李仁達旣放送則宜無異同咸興金錫泰亦放竝與兼春秋職名分揀
정조 18년
傳于李羽晉曰大雨時行之節夜霈朝霔三農萬幸而急流驟過必有漂頹波蚩蚩之類徒以牀牀之苦或有及溺之慮豈知好雨之爲好雨乎令判尹嚴飭各部蝸室漂頹一依新頒式令這卽報聞無或滯留事分付
정조 18년
以漢城府民家頹壓別單傳于金載翼曰恤典令該廳卽爲分給事分付
정조 18년
洪明浩以吏批言啓曰溫陵令李潤身呈狀內矣身所患痰癖之症每當春夏一倍添劇時月之內萬無供職之望云身病旣如此則不可强令察任今姑改差何如傳曰允
정조 18년
尹致性以兵曹言啓曰依傳敎平安道江界府馬馬海鎭充軍罪人申緖放送事該道道臣處行移知委之意敢啓傳曰知道
정조 18년
李勉兢以壯勇營言啓曰本營哨官仕滿十五朔六品遷轉而內三廳作散人差下於本營哨官則前仕通計事曾有定式矣哨官李東馝仕滿九朔而部將前仕通計依例六品遷轉之意分付銓曹何如傳曰允
정조 18년
李羽晉以弘文館言啓曰本館下番副修撰臣成德雨以本館春夏等褒貶取稟於領事事今日晝仕出去之意敢啓傳曰知道
정조 18년
尹致性以義禁府言啓曰南海縣安置罪人金鍾秀放送事承傳啓下矣金鍾秀卽爲放送事分付該道道臣之意敢啓傳曰知道
정조 18년
尹致性以義禁府言啓曰長城府遠竄罪人金履素特放仍施蕩滌之典事承傳啓下矣金履素卽爲放送事分付該道道臣之意敢啓傳曰知道
정조 18년
尹致性以義禁府言啓曰濟州牧竄配罪人李敬一李貞運崔守魯義興縣定配罪人朴宗甲江東縣定配罪人洪受浩竝放送事承傳啓下矣李敬一李貞運崔守魯朴宗甲洪受浩竝卽放送事分付各該道臣之意敢啓傳曰知道
정조 18년
尹致性以義禁府言啓曰定配罪人李石求充軍罪人李弘逵放送事承傳啓下矣開城府定配罪人李石求法聖鎭充軍罪人李弘逵放送事分付各該道臣之意敢啓傳曰知道
정조 18년
尹致性以義禁府言啓曰定配罪人鄭東輔李喆模充軍罪人金錫泰放逐罪人鄭晩錫等放送事承傳啓下矣全州府定配罪人鄭東輔靈巖郡竄配罪人李喆模咸興府充軍罪人金錫泰放逐罪人鄭晩錫放送事分付各該道臣之意敢啓傳曰知道
정조 18년
尹致性以義禁府言啓曰時囚罪人黃致郁今日內考律勘放後草記事命下矣黃致郁反逋未捧居末拿處罪取考律文則大典通編倉庫條有曰還上未準捧居末者拿問大明律制書有違條有曰凡奉制書有所施行而違者杖一百推斷條有曰犯私罪杖一百決杖告身盡行追奪雜令條有曰王府決杖者代以金贖矣黃致郁杖一百收贖告身盡行追奪放送何如傳曰允
정조 18년
尹致性以義禁府言啓曰全羅監司李書九狀啓內薪智島前萬戶朴枝茂韓潤國鄭學基河弼晉李盛春朴廷爀時萬戶文斗弘等還餉虛錄反作之罪令有司稟處事啓下矣河弼晉李盛春朴廷爀今方待命拿囚而朴枝茂韓潤國鄭學基俱已身故罪名勿論文斗弘時在任所依例發遣府羅將交代後拿來何如傳曰待待命拿囚已囚者今日內勘放後草記
정조 18년
尹致性以義禁府言啓曰時囚罪人河弼晉李盛春朴廷爀今日內勘放後草記事命下矣河弼晉李盛春朴廷爀全羅監司李書九狀啓內還餉事體至爲嚴重則鎭屬之恣意幻弄逐年反作之數至於二千餘石之多而前後萬戶一不摘發因循掩置壬子査正之日惟事瞞報年前飭敎之下不圖贖愆致令國穀仍成積逋者究其情狀萬萬駭然其罪狀令有司稟處罪取考律文則大典通編倉庫條有曰還上虛錄守令徒三年定配又五年禁錮推斷條有曰犯私罪杖一百以上之罪告身盡行追奪矣河弼晉告身盡行追奪又五年禁錮黃海道平山府麒麟驛徒三年定配李盛春告身盡行追奪又五年禁錮江原道金化縣生昌驛徒三年定配朴廷爀告身盡行追奪又五年禁錮忠淸道瑞山郡豐田驛徒三年定配而以狀啓內辭意具罪目依例發遣府羅將押送于各其配所何如傳曰允
정조 18년
甲寅六月初一日卯時上御誠正閣吏兵房承旨持歲抄入侍時行都承旨洪明浩左承旨李勉兢記事官鄭文始假注書李允謙記注官承膺祚記事官吳泰曾以次進伏訖上曰右承旨入侍出榻敎右承旨李羽晉進伏以今六月十八日慈宮誕日陳賀時節目上命書傳敎曰慈宮誕辰陳賀慈敎以自內進表裏爲好縷縷下敎而此月豈可不如例行禮以伸此時祝岡之誠乎連爲仰請此節目待下敎入之事分付禮曹又命書傳敎曰値千載難逢之慶辰此時祈祝歡喜之心其可容言飾慶之道推恩爲大恩莫過於霈典今日卽月初也又當歲抄雜犯諸罪當咸宥有國則有等威一有干犯於此豈或乍配旋宥此果何時乎長城府遠竄罪人金履素特放仍施蕩滌之典明其罪暴其心卽罪彼知彼之一拳肺石不待本事之自暴疏前一日筵奏可謂證案矣執其跡而論其罪亟用加倍之律以寓責備之意者欲有今日之處分也南海縣安置罪人金鍾秀特爲放還鄕里嚴法信令之意雖有處分若此則鼎席何時備員苟使太阿在上紛聒之帖然亦豈難事乎前右議政李秉模敍用設法而禁之特格例間可笑事雖有李敬一輩百千輩何可拘彼乎顧其職則三司也三司卽公論所在曰罷曰削云者以其重惜職名兼寄禮待之意不然一番責敎足矣何費辭敎乎至於擧措之貽辱前未聞後未聞以今大霈不宜獨漏濟州牧竄配罪人李敬一等放還處分如是處分言事如彼言事固無不可但以非涉禁而甚於涉禁有此嚴處其人永棄終有可惜江華府逐送罪人李益運特爲分揀上送事分付罪則微眚以軍號事定配罪人朴宗甲洪受浩放送被謫蒙放中李復燮李趾采宋欽書鄭文在宋載緯洪景斗李潢宋益休南宮玾李禹圭閔光暹李運行金魯永李肇源李儒慶林濟遠兪漢寧李寅植金昌信崔時淳姜鳳瑞李雲澤尹敬喆李殷福全擎夏禹聖謙申好祥石鍊郁史廷煥李泰郁李光燮梁埉李仁達沈有祖趙文輪金慶禧一竝蕩滌罪名尹昇東成彦檝李潤瑞李基慶閔致和宋迪中具命德減一等以保放出府外處分人徐邁修等四十七人蕩滌敍用疏辭不愼人金文淳金祖淳金達淳金羲淳金履喬金履載竝分揀削職中李柱國林道浩尹範行趙鎭井洪克浩李廷仁柳鎭琡鄭大容給牒敍用奪告身中李東野權太應徐潤璞金獜淳尹玄錫申啓文金觀柱徐有沂尹羲厚宋民載金致潤康悟謙竝蕩滌敍用刊削中申光岳分揀不敍中南公轍罷職中李趾采宋欽書鄭文在李涑吳載紹李宜耆申大坤申思益鄭東輔李東野尹玄錫洪喜榮金在鎭趙命喆姜文會金履翼洪聖淵張至顯韓光植沈鏗高宅謙金星甲曺喜有鄭最成金慶禧李光燮李東植吳載重李禹鉉李漢豐等竝敍用卿宰侍從竝令該曹口傳付軍職大臣置處當日爲之政官卽爲牌招下批俾中外知此月之爲慶辰又命書傳敎曰處分所以爲天下萬世立大防也卿必渙然知罪然是豈卿之獨爲特以班資之居先處分只及於卿矣逢此慶辰敷此霈典而賀儀之班鼎席當備復授相職催卿承召卿其乘馹上來肅命事遣史官傳諭于左議政又命書傳敎曰初筵處分豈得已乎今玆復拜爲此慶辰政府備員然後自有應行之事卿須卽爲入城從近肅命事遣史官傳諭于右議政上曰定配罪人李石求放送罪名分揀充軍罪人申緖李弘逵放送出榻敎命書傳敎曰逢此慶辰之月初飾慶之政先施於敷恩恩乎云者豈謂德我感我予聞曾聖之訓一樹之栽培以時猶以爲孝草木之無知猶然況生人之倫乎且況世臣乎枳者蘇塞者通竄者宥當之者且置之當之者之子弟爲父兄之心安得不攢手相顧樂此慶辰乎此所以宵枕耿耿未明求衣冒雨而臨殿揮汗而疎決者也然此皆屬於外面譬若爲學之工近於爲人非爲己予又聞之孟子之言有曰富貴無足以解憂惟順於父母可以解憂與其慰悅八方兆庶之情覃惠而普澤豈若一分仰寬之爲浹洽於予心乎慈心無私私恩雖絶於私家至於天理人情之不容已處豈無隱痛之不露於辭色間者哉麟漢之自干不但公法之所難逃卽亦私門之所斷腕有一麟漢何關於奉朝賀與洪龍漢弟兄乎安世多故何累於安世柳惠自異何嫌於柳惠且以近世已例言之李師命之以兵判伏法也其弟故相李頤命卽爲無礙行公於官職聖朝之處於世家尙若此況是家何家豈特比之師命之於頤命乎今日洪龍漢弟兄之收錄卽奉朝賀之無事奉朝賀爲無事地處則慈心之歡喜忭幸必有勝於十獻瑤冊百進康爵而小子定省之際始可以釋宿昔之鬱而怡然於心中今日之先務孰過於此前承旨洪駿漢洪龍漢陞授同敦寧今政加設下批俾參誕辰起居之列如是則慈心悅矣予心慰矣大義固矣私恩伸矣雖謂之質諸聖人無惑可也令銓曹知悉因此而又有提飭者僉議之外事情似然有繡衣抄啓之命而伊後言端矛盾未免姑置其家爵秩雖自如因査事之相持又將不得進參於慈宮誕辰賀禮之內班慈宮有兩姑母一適景平家者今無可論一適此家老人之年已至八耋此時若得入覲於慈宮則慈宮之心以見此老人若覿奉朝賀其仰慰而仰怡何異於兩同敦之入來乎然所坐關係不可以特敎闊狹者其中可否當付公議故監司趙曮關西被論事中未決發賣小米一款之果是詳定外條與否其外如有可査之端竝令繡衣行査以來其可考文券近來回啓粘連諸紙竝爲齎去與道伯眼同會査啓聞事分付勉兢旣書傳敎後起伏曰當此慶辰之月特降大霈之典雜犯微眚之人固宜一一疎決而至於金鍾秀則其負犯何如也臣雖怵畏嚴敎不得不承書放還之敎而終不可泯默故敢此仰達亟收放還之命固不容少緩矣上曰金鍾秀有何罪乎且向筵已有質言者今不必更論放還之可否而承旨乃敢出此言乎仍命書傳敎曰南海罪人事初欲待此時出陸矣放還之命有激而發也今於處分之後席間有欲爲開喙者然則此時此放予不知此月而然乎放鄕猶涉於罪名以放送卽爲擧行事分付命退承史以次退出
정조 18년
甲寅六月初一日戌時上御誠正閣坐直承旨率平安道按査御史入侍時同副承旨金載翼假注書李允謙編修官安經心記注官承膺祚御史李相璜以次進伏訖上敎相璜曰俄者傳敎想已見之矣前後文書皆已持來乎相璜曰俄已持來而姑未披見矣上曰本事未知何事云也相璜曰小米發賣一款云矣上曰別無行査之端而第聞其時百姓不無呼怨者矣相璜曰其時事臣未及詳知而臣待罪西邑時槪聞道內所聞則別無至今呼怨者云矣上曰爾則曾經道內守令必無生疎之歎大抵凡事從文券施行而一付諸公善爲之也上曰軍官則帶去何人耶相璜曰尹頤東爲名人當率去矣上曰御史先退卽爲下直相璜退出上曰御史處三馬牌給之事分付賤臣承命出傳上曰吏判今在何處載翼曰待罪於政廳云矣上曰吏判何以爲之云也載翼曰臣亦奉聖敎屢度嚴飭而以死爲限終不開政俄呈一疏而旣承嚴敎故不敢捧納纔已退却矣上曰俄以誕辰陳賀節目還給吏判處爲敎其受之與否姑未知之而爲今日臣子者寧有如許臣分乎逢是年値是月祝岡之心豈有其極則予以慈宮之心爲心而其所慰悅慈宮之心者何所不可且麟漢凶惡罔赦之罪予豈不知非但丙年一事而已而亦不可比諸薄昭者類也特書於明義錄者此是借柃經之筆以此固彼也今者吏判不知裏面之如何言必稱明義錄而麟漢之罪豈止於明義錄中一事耶第以慰悅慈宮之道朝者有命而如是冒違臣分固如是乎予則若是下敎之後更不欲言此後事任自爲之事言于吏判處命退承史以次退出
정조 18년
行都承旨鄭大容坐左承旨李勉兢坐右承旨李羽晉坐直左副承旨金啓洛坐直右副承旨尹致性坐同副承旨金載翼坐注書鄭文始仕一員未差假注書李允謙仕直事變假注書韓致重仕
정조 18년
尹致性啓曰大司憲李鼎揆掌令鄭尙愚在外掌令李日運呈辭執義崔獻重持平李東宇李重蓮未肅拜監察茶時之意敢啓傳曰知道
정조 18년
事變假注書韓致重書啓臣敬奉聖批馳往傳諭于西部磐石坊蓮池契議政府右議政李秉模所住處則以爲伏奉聖批誨諭備至此時出膺有不敢少緩今方入城仍卽肅命云矣敢啓答曰知道
정조 18년
李羽晉啓曰時原任大臣有稟達事率禮堂來詣請對矣傳曰入侍
정조 18년
李勉兢啓曰卽者中樞府錄事來言領府事蔡濟恭擔舁入城來詣朝房云係是大臣去就敢啓傳曰知道大臣禮堂之咸造也卿獨不進意或懲前之擧不欲與聞於此會矣聞卿來住朝房所料錯矣殊覺忻豁炎熱如此先卽還第加攝前諭中命駕句語纔命政院抹去以視踐宿諾之意此意令入侍史官傳諭
정조 18년
今五月二十九日領府事蔡濟恭傳諭傳敎中大則以下十三字抹去
정조 18년
假注書李允謙書啓臣敬奉聖敎傳諭于領中樞府事蔡濟恭所住處則以爲臣擔曳病軀寸寸前進謹詣朝房咫尺五雲瞻依愈切惟是醜穢之症尙未痊可不得隨諸大臣後仰請慶月應行之禮區區寸衷秖益耿耿史官來臨傳宣聖諭而前下二字旣命還收又許還第加攝賤疾進退惟恩生死亦恩伏地感泣益不知死所今日則諸大臣旣已承命退去臣亦當還歸而在明日則臣子情禮盡誠賓啓盡誠廷籲不得請則不敢退卽彝性之不可已者臣之病形雖不得進身香案之前安敢不扶入禁門坐於內司寓直之房謹以賤名載錄啓紙以伸由中之衷懇乎云矣敢啓答曰知道
정조 18년
鄭大容啓曰吏曹郞廳來言本曹判書有闕政事取稟傳曰當日爲之
정조 18년
吏曹口傳政事以洪駿漢洪龍漢爲同敦寧
정조 18년
有政吏批判書未差參判洪明浩進參議金履翼進右承旨李羽晉進以金載瓚爲吏曹判書鄭大容爲都承旨金錫泰爲禮曹佐郞徐有膺爲工曹佐郞李儀亨爲溫陵令崔致翼爲昌樂察訪
정조 18년
兵批判書具庠病參判柳誼入直進參議徐配修病參知李祉永病同副承旨金載翼進行副司直單具㢞丁範祖申匡堯
정조 18년
以刑曹判書望筒傳于鄭大容曰前望單子入之
정조 18년
以漢城府民家頹壓別單傳于尹致性曰恤典令該廳卽爲分給勿論中草家三間民一戶一體題給事分付
정조 18년
以漢城府民家頹壓別單傳于尹致性曰恤典令該廳卽爲分給事分付
정조 18년
尹致性以賑恤廳言啓曰漢城府民家頹壓別單判付內恤典令該廳卽爲分給事命下矣東部字內全家頹壓一戶錢二兩西部字內完少頹多一戶布一疋恤典依例分給之意敢啓傳曰知道
정조 18년
右議政李秉模疏曰伏以月値千載艱逢之慶謠騰萬年無疆之祝歡忭之忱曷有其極仍伏念臣薄勘未幾恩敍遽降繼有相職復除之命下情惶隕更有倍於初奉是命之日不肖如臣何以獲此於聖明之世也竊自惟秋毫皆歸造化一身初非自有則區區去就本不敢以大官自居況伏見昨下傳敎則以我慈宮撝謙之德尙靳慶辰應行之禮至有連爲仰請之敎固知殿下祝崗之誠卽當仰孚而在臣子飾慶之道尤不容一日伈泄是豈臣敢或逡巡之時而暫膺之愧去而愈切難冒之狀自量益熟義雖急於竭蹶跡反涉於顚倒踧踖遲徊莫知所以自措也昨於附奏之後宜卽陳籲而每恐仰煩酬應未免泯默經夜矣到今政府之備員不可少遲唐突之爲罪未暇自恤玆敢略控短章仰瀆崇嚴伏乞聖明亟收復授相職之命仍治臣瀆擾之罪以肅朝綱以安賤分千萬幸甚臣無任屛營所懇之至謹昧死以聞答曰省疏具悉卿懇昨諭中應行二字欲望卿等之協力則大臣去就雖重決非循例尋章之時卽起出肅仍傳曰此批答遣史官傳諭
정조 18년
吏曹判書李秉鼎疏曰伏以臣卽伏見傳敎下者有洪龍漢駿漢同敦寧加設下批之命臣讀之未半自不覺拊心憂慨也嗚呼十行辭旨惻怛懇摯有足以貫金石而孚豚魚則臣雖萬萬愚迷豈不仰認我聖上逢是年遇是月飾慶慰悅靡不用極之達孝深愛而臣愚死罪竊以爲此非但爲殿下之過擧恐或仰累於我慈宮爲宗國斷私恩之大德徽度也噫明義一部卽我東之春秋而開卷第一義卽麟賊之凶圖逆節也凡今日北面於殿下之庭者思之髮豎言之膽掉何可較論於李師命之始雖伏法終乃蒙恩者乎又況故奉朝賀之地處與龍漢等大異則今殿下不少區別亦爲臣滋惑之一端嗚呼曩在昨夏臣待罪是職時有金相謙甄復之命而臣以相福之弟陳疏抗旨今龍漢等比諸相謙輕重何如而昔旣抗旨於相謙今忽承命於龍漢等則是爲人臣而二三其心也臣雖不忠無狀豈忍爲此以我殿下禮遇臣隣扶植義理之盛德苦心亦何必責臣以決不可奉承之事乎玆敢忙構短章仰暴微悃伏願聖明特命還寢俾莫嚴之義理不至墜地則臣雖萬被誅戮誠甘樂之臣書此將上之際荐伏承不忍聞不敢聞之下敎臣五內震剝不知所云敢效古人獄中上書之義仰首鳴呼尤增死罪臣無任惶隕震越涕泣哀禱之至批答在筵說中
정조 18년
甲寅六月初二日辰時上御重熙堂都承旨入侍時行都承旨洪明浩記事官鄭文始記注官安經心承膺祚一提學鄭民始以次進伏訖上命明浩書公事判付敎民始曰有何可達之事乎民始曰本營軍器色無所捧礪石每當需用之時極爲苟艱延日礪石三十塊丹城礪石三十塊康翎礪石二十塊自明年稅船上來時付送高山礪石二十塊亦使之上送而石價馱價以公穀會減事定式何如上曰依爲之民始曰本營所管水原平澤鳳山定州各屯有新買及相換田畓五結三十餘負依例免稅之意分付戶曹何如上曰依爲之民始曰本營所納延豊紙地價前已請得忠州常賑耗米二百石而有不足之患加劃一百石自本州每年秋以詳定價作錢移送該縣之意定式分付何如上曰依爲之出擧條仍命退諸臣以次退出
정조 18년
甲寅六月初二日午時上御重熙堂左承旨入侍時左承旨李勉兢假注書李允謙編修官安經心記注官承膺祚以次進伏訖上曰吏判終不承命未知何以爲之云也勉兢曰臣亦未知何以爲之而以死爲限萬無承膺之望云矣上曰何故然也勉兢曰昨年金相謙事旣不承命而今者洪駿漢事若承命則是二三其心也爲人臣而豈可爲二三其心者乎云矣上曰其疏捧入賤臣承命出傳卽爲捧入以吏曹判書李秉鼎上疏命書傳敎曰何以爲二三其心宜勸一心靡他豈可强費辭敎吏曹判書李秉鼎屛之田里勿揀赦典又命書傳敎曰未肅拜吏曹參判許遞前望單子入之待下批牌招先參政後謝恩命退承史以次退出
정조 18년
甲寅六月初二日未時上御誠正閣大臣禮堂入侍時左承旨李勉兢假注書李允謙編修官安經心記注官承膺祚領議政洪樂性右議政李秉模判中樞府事朴宗岳金憙禮曹判書閔鍾顯參判李義弼參議尹行元以次進伏訖樂性等曰昨今日氣極熱聖體若何上曰一樣矣樂性等曰王大妃殿氣候何如上曰一樣矣樂性等曰惠慶宮氣候何如上曰一樣矣樂性曰稍閟之餘時雨曰若遠近均沾實有豐年之漸群情不勝欣賀矣上曰此是予夙宵憧憧之望也樂性曰今年慶事實是我東初有之事而十八日陳賀等節以我聖上出天之孝自內想必積誠仰請而臣等相率禮堂稟定節目爲計矣宗岳曰此月稱慶似不待臣等之仰達矣憙曰當此大慶之月歡忭曷已而賀禮等節固不容少緩矣秉模曰陳賀節次昨日下敎之後宜卽稟定而尙稽一宵臣等不勝泄菀矣上曰今年慶事前古所無之大慶莊烈王后貞聖王后以後初有之大慶而又當此月予心日事歡忭仰請稱慶之節豈待卿等之言而第以慈宮撝謙之聖德每以張大爲慮予所謂協力云者當此日熱之時卿等元老若入來仰請則以慈宮爲卿等待元老之聖衷似有俯從之道故姑待卿等之請而下敎矣今日日勢已晩且日氣甚熱姑爲退去待明朝仰請於慈宮未爲不可不必急急陳請於今日內矣鍾顯等曰卿宰旣已來會賓啓仰請何可少緩乎樂性等曰億萬年無疆之休自今年始此時此請擧國同情而稱觴節次亦當竝請矣上曰明年獻賀進宴之節歲首已蒙許施之敎而今年則稱觴之節慈宮慮其張大似無允可之敎大抵自內亦不能力請者此亦近於儀文故也必待卿等之齊請者有意存焉卿等其可領會矣鍾顯曰稱觴則孝廟朝亦多已行之例矣上曰予豈不知第卿等試爲仰請也予每念此月之慶幾乎蹈舞度日而喜懼之心竝切于中矣樂性等曰當今年莫大無前之慶寓聖念於稱慶稱賀之道而已慶外之事不必用慮也上曰日熱如此卿等姑先退去以待明日可也樂性等曰以擧朝欣忭之誠實難遲待明日矣上曰今日請對可謂已始之事姑待明日仰請尙何晩乎朝欲召見而因吏判事今始召接吏判事誠慨然矣仍命退諸臣以次退出
정조 18년
行都承旨洪明浩坐左承旨李勉兢坐右承旨李羽晉坐左副承旨金啓洛坐直右副承旨尹致性坐同副承旨金載翼坐直注書鄭文始仕直一員未差假注書曺錫中仕事變假注書韓致重仕
정조 18년
李羽晉啓曰三品官之無得過三日循例請牌曾有飭敎而大司成南公轍除拜後過三日不爲出肅事體所在萬萬未安從重推考仍卽牌招察任何如傳曰允
정조 18년
傳于金啓洛曰都承旨入侍
정조 18년
以大司成南公轍牌不進罷職傳旨傳于李羽晉曰只推更爲牌招
정조 18년
傳于李羽晉曰大司成疏批已下卽爲牌招察任
정조 18년
李勉兢啓曰假注書曺錫中今姑仍察何如傳曰允
정조 18년
傳于金載翼曰政官牌招開政
정조 18년
傳于金載翼曰新除授吏曹判書牌招察任
정조 18년
以吏曹判書牌不進推考傳旨傳于金載翼曰更爲牌招
정조 18년
金載翼啓曰吏曹參判洪明浩參議金履翼牌不進推考傳旨及罷職傳旨今方捧入而參判一體牌招何如傳曰允
정조 18년
有政吏批判書金載瓚參判洪明浩進參議金履翼牌不進右承旨李羽晉進啓曰副提學今當差出而擬望之人乏少承旨及外任竝擬何如傳曰允以徐龍輔鄭大容爲直提學鄭大容爲副提學崔獻重爲副應敎洪大協爲校理張至顯爲副校理嚴耆爲修撰李致中爲知敦寧贈吏判李演贈領議政例兼贈吏參李岳鎭贈左贊成例兼贈吏參李𤲸贈吏判例兼以上右議政李秉模三代張至運爲懿昭墓守衛官
정조 18년
兵批判書具庠進參判柳誼病參議徐配修病參知李祉永入直左承旨李勉兢進以李身晦爲都摠管韓景禹爲同知朴志泓爲羽林將趙雲行爲內禁將李萬秋爲景福將李海愚爲慶尙左兵使權儹洪宇儒吳遂晃權德洙尹致星張貴成金尙烈金致達鄭德昌金始詠李天梯李慶麟爲同知閔廷弼鄭治徵李廷岳金重五徐行遠金天宰爲僉知訓鍊主簿李石求副護軍李禹鉉李潤謙尹範行李東植李光燮李殷福吳載重尹敬喆梁埉禹聖謙申大坤宋益休柳鎭埱副司直李龜雲徐有鍊副司果金熙稷李弘達竝單付
정조 18년
傳于李勉兢曰此閫有民邑之責無端數遞可悶黃海水使李海愚仍任其代今日政差出
정조 18년
以慶尙左兵使望筒傳于李勉兢曰何必以亞將擬入乎勿施更爲差出
정조 18년
注書鄭文始病代以尹濟弘爲假注書
정조 18년
兵批再政以李潤謙爲慶尙左兵使黃海水使李海愚仍任事承傳
정조 18년
李勉兢啓曰假注書尹濟弘時無職名令該曹依例付軍職冠帶常仕何如傳曰允
정조 18년
傳于金載翼曰當該注書望筒勿施
정조 18년
李羽晉啓曰行副提學鄭大容牌不進推考傳旨今方捧入而館錄命下之後如是違牌事甚未安更卽牌招何如傳曰允牌去來催促使之斯速擧行其餘諸玉堂牌去來亦爲嚴飭此時若因圈事以致酬應之侵夜該房承旨難免不飭之責以此知悉
정조 18년
李羽晉啓曰行副提學鄭大容再牌不進推考傳旨今方捧入而館錄命下之後連事違召不卽擧行事體所在誠極未安所當更請牌招而係是一日三牌何以爲之敢稟傳曰更爲牌招
정조 18년
以副應敎崔獻重校理洪大協副校理張至顯修撰嚴耆牌不進罷職傳旨傳于李羽晉曰只推更爲牌招
정조 18년
以副應敎崔獻重牌不進罷職傳旨傳于李羽晉曰勿施嚴飭
정조 18년
金載翼啓曰卽者副修撰李翊模謂有情勢陳疏徑出原疏纔已退却矣所當直捧禁推傳旨而此與無端徑出有異推考警責仍卽牌招參圈何如傳曰中批者例皆逡巡於會圈許遞前望單子入之待下批牌招察任
정조 18년
傳于李羽晉曰中批玉堂李翊模旣許遞則洪大協張至顯嚴耆之牌不進似然與韓致應亦爲許遞其餘玉堂牌去來催促
정조 18년
玉堂前望單子入之校理李錫夏副校理鄭東觀修撰尹序東副修撰金熙朝落點傳于李羽晉曰聞已備員不爲入來玉堂許遞卽令先圈
정조 18년
吏曹口傳政事以蔡弘遠爲兵曹佐郞
정조 18년
傳于尹致性曰都承旨前望單子入之待下批牌招察任
정조 18년
都承旨前望單子入之洪明浩落點
정조 18년
傳于尹致性曰吏曹參判前望單子入之待下批牌招察任
정조 18년
傳于李羽晉曰抄啓文臣李弘達課射千巡陞六帿弓一張長弓一張三鄕竹三百介賜給
정조 18년
以漢城府民家頹壓別單傳于金載翼曰恤典令該廳卽爲分給事分付勿論兩戶一體分給
정조 18년
以漢城府民家頹壓別單傳于金載翼曰三四間小戶依他例題給事分付
정조 18년
領議政洪樂性領府事蔡濟恭判府事朴宗岳金憙右議政李秉模行司直鄭昌順判敦寧李灃金持默行司直李敏輔洪檍鄭民始李文源邊得讓行副護軍趙圭鎭延豊君李𡊠右參贊李聖圭戶曹判書沈頤之行副司直趙宗鉉兵曹判書具庠行副司直鄭好仁金尙集工曹判書申思運行副司直李復永鄭存中鄭景淳韓光綮行副護軍崔東岳李明運行副司直徐有防李致中權禮曹判書閔鍾顯判尹尹師國刑曹判書李得臣行副司直徐鼎修李敬懋李在學徐邁修曺允亨姜游尹弘烈徐有大行副護軍具世勣邊慶遇行副司直蔡弘履金魯永鄭東浚閔台爀林蓍喆吏曹參判洪明浩兵曹參判柳誼左尹申光履行副司直李漢豐黃昇源李祖承李鼎運洪聖淵李祖源宋鍈右尹李集斗行副司直李鎭復李家煥白師謹鄭煥猷洪義榮金履成戶曹參判徐有臣禮曹參判李義弼刑曹參判柳焵工曹參判鄭益祚行副護軍申㬚吳載徽申大謙行訓鍊都正李得濟行副護軍吳載熙柳孝源尹得逵鄭觀采田文顯吏曹參議金履翼戶曹參議姜彝正禮曹參議尹行元兵曹參議徐配修參知李祉永刑曹參議李一曾啓曰今玆昌辰慶會考諸史牒而所未有也稽之國乘而亦罕覯也惟我聖上以周公之達孝上奉太姒以文王之無憂下貽燕謨此實億萬年無疆之慶矧我慈宮鳳曆之紀將周虹流之節載屆凡厥臣庶孰不攢手鰲忭臣等昨侍前席仰覩天顔喜溢八彩歡動九重而慈心過加撝謙不欲張大應行之縟儀尙靳允兪以聖上知年之孝愛日之誠問寢視饍之際必當務積誠意期於感回固何待臣等之陳請而第伏念誕日稱賀卽我國朝不易之典禮伏況此月此日乃吾東千載難逢之期也日日稱慶亦未或爲過則雖以慈宮謙抑之至德豈不思所以伸聖孝而答群請乎臣等今方相率卿宰敢控微悃於慈宮期蒙勉許之旨而亦不敢不稟聞於崇聽焉至於奉觴上壽乃是識慶飾喜之常節明年進宴旣奉成命而今年進酌事體儀節比之進宴差有間焉我慈宮執謙之德我聖上養志之孝於是乎兩盡其美矣伏乞聖明仰稟慈旨亟命有司趁期擧行千萬至祝傳曰知道
정조 18년
領議政洪樂性領府事蔡濟恭判府事朴宗岳金憙右議政李秉模行司直鄭昌順判敦寧李灃行司直李敏輔洪檍鄭民始李文源判敦寧金持默行司直邊得讓行副護軍趙圭鎭延豊君李𡊠右參贊李聖圭戶曹判書沈頤之行副司直趙宗鉉金尙集兵曹判書具庠工曹判書申思運行副司直鄭存中鄭景淳韓光綮鄭好仁徐有防李致中權徐鼎修李在學李敬懋徐邁修曺允亨姜游尹弘烈徐有大禮曹判書閔鍾顯判尹尹師國行副護軍崔東岳李明運具世勣邊慶遇行副司直蔡弘履黃昇源鄭東浚金魯永吏曹參判洪明浩兵曹參判柳誼禮曹參判李義弼戶曹參判徐有臣左尹申光履右尹李集斗工曹參判鄭益祚行副司直閔台爀林蓍喆李祖承李祖源洪聖淵宋鍈李鎭復白師謹李家煥洪義榮柳焵金履成行副護軍申大謙吳載熙柳孝源尹得逵鄭觀采行訓鍊都正李得濟行副司直李漢豐吏曹參議金履翼戶曹參議姜彝正禮曹參議尹行元兵曹參知李祉永刑曹參議李一曾工曹參議李奭祚達曰是年是月卽我東億萬年無疆之慶年慶月也朝而卿士大夫野而農夫紅女工商賓旅凡衣食於域中者莫不欣欣相告屈指以俟曰何年非祝慶之年而慶自是年何月非祝慶之月而慶自是月何日非祝慶之日而慶自是年是月之誕日如岡之壽自是日伊始如川之祿自是日伊始庶幾殿庭擧三嵩之儀宮筵奉萬歲之觴聖人備物之養文孫舞綵之歡政屬難逢之會擧切快視之願此實秉彝之性自不覺其歡欣蹈舞而然也迺於月吉伏見傳敎下者有陳賀節目待下敎入之之敎又有連爲仰請之敎始知我慈宮謙挹之衷尙靳應行之禮昨日諸臣求對仰陳則聖上敎以姑未回聽相顧紆鬱不容伈泄玆敢會于賓廳獻以輿人之誦伏惟少垂察焉惟我慈宮以京室思齊之德膺晩境福履之綏怡愉之色承安於慈宮昌熾之慶賴庥於宗國九如有頌百祿咸臻重以時和歲豐普囿壽城之中是皆皇天祖宗默佑陰騭永奠鞏磐之基長享含飴之樂則是年是月是日之呼嵩稱觴卽所以上答皇天祖宗之賜而益光我聖上愛日之孝也雖欲以執謙戒康之思或恐其張大其如朝野大小之情何哉且念張大云乎者過於常禮之謂也誕日之賀國朝彝典此亦可謂張大乎自內稱觴本非豐呈此又可謂張大乎少無張大之可言而猶此靳許者無乃以旣擧元朝之賀不必再擧於是日乎元朝之賀賀是年也是月是日之賀賀是月是日也聖上欣祝之心擧國顒望之忱豈可以已賀是年少緩於是月是日之賀也伏願亟回慈心特降溫音俾伸呼嵩稱觴之禮使愚夫愚婦皆知是月是日之爲我東億萬年無疆之慶辰千萬幸甚以諺書答曰以此時余心非特賀禮之難受稱觴之節雖以大殿誠孝猶體余意不欲張大卿等念此焉
정조 18년
傳于李羽晉曰慈敎以當暑雨大臣卿宰之連日入來甚悶縷縷下敎此時强聒有非仰體謙悒之慈心兩日求對賓啓諸臣之誠禮已伸至於得諾在予誠意之感回仰體慈旨卽亦順志之一端明日賓啓勿爲來會賀儀與稱觴間待得諾當於明日有下敎於禮堂者亦以此意大臣卿宰知悉禮堂則待下敎來待
정조 18년
李羽晉以弘文館言啓曰新錄事命下矣今方齊會本館雖已備員而校理李相璜奉命在外上來遲速有難等待不得已與在京僚員會圈之意敢啓傳曰知道
정조 18년
李勉兢以備邊司言啓曰卽見平安監司金思穆狀啓則定州漂人已爲從水路還歸矣令槐院依例撰出咨文定禁軍騎撥下送于彎府使之傳給鳳城將處以爲轉送北京之地何如傳曰允
정조 18년
李勉兢以備邊司言啓曰本司武郞廳白海鎭奔走勤仕已滿十五朔依例六品遷轉事捧承傳施行何如傳曰允
정조 18년
吏曹判書金載瓚疏曰伏以天籙滋至慶月已屆聖孝方切於祝崗輿情普願於飾慶小大同辭歡忭惟均仍念臣坐待曉漏趨簉公班擬隨諸臣仰請彝典忽伏承新命下者以臣爲吏曹判書臣神精隕落五內失守實不省何以自持也噫自來在廷之臣初叨顯職輒控巽章始若必辭終歸勉承上以是視同例讓下以是處若應文而惟臣則情則至迫也言則至切也君父天只臣敢飾辭也臣粵自簪筆今至八座事殿下凡二十有一年矣沐化薰德一髮皆恩誨誡於顓蒙敎導於冥擿呴嚅之全保之以君師而兼慈父者惟殿下若偏於臣身臣之區區所自矢者惟當以父母事之心事我殿下造次以是生死以是庶或有一分自效之道而今以決不堪之材叨此必無幸之地畢竟顚仆可立而俟其身先敗何所藉而更事殿下哉若使臣竟迫嚴命出膺是職則是眞失哺之兒匍匐而入井也以殿下若保之念豈不惻然垂恤亟思所以救之之道也哉臣俯仰此世無所依靠所仰恃而仰望者惟我殿下耳疾痛必呼彝性固然而情窮勢迫靡處控告則安得不疾聲呼籲於降監之天也況銓部異於漫職長官重於佐貳公可以極其遴揀私無以遽自冒膺如臣至愚初不可擬議則公格私義俱係難進此則惟屬備例不暇覶縷爲辭而曩在辛丑先臣獲解是任也臣隨先臣後昵侍前席殿下敷心而敎之先臣垂涕而受之曲遂之德與天無極同朝傳爲美談闔門銘在中心噫銓選之重前後無間辭遜之義父子同情昔日之所已施於先臣者復施於臣竊自禱於天地父母之前惟聖明諒其情而哀其言亟許鐫免俾遂至願千萬答曰省疏具悉許懇於先卿而特點於今日各有權度追先卿未卒之思速出行政
정조 18년
大司成南公轍疏曰伏以千載之慶會斯屆萬年之歡祝普騰臣民欣幸帀域惟均仍念臣於蟄伏訟罪之中忽伏奉本月初一日恩旨特蒙甄敍繼而有國子除命臣是何人薄勘未幾過蒙收錄曾未終日又叨誤恩惝怳震惕誠不知措躬之所也噫君父之欲生成其臣子者必曰寵祿以縻造化曲施而至其所不可冒之任乃量器而授不以苟也臣子之欲酬報於君父者輒稱湯火皆赴生死向前而於其所決難堪之職雖循墻而走未爲慢也殿下之於臣天地也父母也頂踵皆賜毫髮莫報凡有任使固當趨走爲恭以塞一日之責豈敢飾辭例讓强效夫人逡巡偃蹇之習而誠以僥濫之職非臣所堪負乘之懼古戒炯然夫有官守者孰無事事而若論其責任之緊重是職爲最周官國子之敎尙矣而竊惟有國之政莫先於太學培養人材以待需用砥礪士風以植元氣夏禮冬詩申明庠序之制月講日課式嚴考試之法使多士模楷而標準者皆由是職而行焉歷考前輩之膺其選者苟非經學文術素負士林之望則莫或居之雖今人材日下官方漸壞不能比古昔之盛苟求踰於臣者何患無人而乃以如臣之癡騃末學使之抗顔於皐比之席哉況今聖明右文爲治慨世俗之浮靡病文弊之支離回今挽古之至意返漓爲淳之盛德藹然屢形於絲綸之間而臣嘗屢被恩責方思改圖尙恐迷方謂將以臣激礪頹鈍豈合冒據以貽羞愧且臣年淺學蔑冥升驟進謝去科臼亦且屬耳今之所謂遊學子弟皆臣平日抗衡之儕流臣雖欲貪榮戀寵自處以師儒之長其見輕藐勢必至臣固不足恤其有累於聖朝爲官擇人之政何哉臣之譾劣不堪之狀如上所陳而亦恐小器易溢眇福招災上以孤負國恩下以荒墮先訓前後所叨孰非華顯而顧今新除尤不敢爲膺命之計者蓋以踐履漸多憂畏逾切夙夜怵惕如蹈淵氷臣豈容一毫文飾以自欺於天地父母之前也召牌儼臨趨承無路不避僭越冒暴血懇伏乞聖慈俯垂憐察將臣新授職名亟行鐫免仍命選部勿復除擬使微諒得遂殘命獲延公私不勝幸甚答曰省疏具悉爾其勿辭察職
정조 18년
甲寅六月初三日辰時上御重熙堂都承旨入侍時行都承旨鄭大容記事官鄭文始編修官安經心記注官金良倜以次進伏訖上命大容書傳敎曰兵曹佐郞中年老人改差大臣之子尙未經文職聞當供職云其代口傳擬入又命書傳敎曰內閣直提學今日政差出又命書傳敎曰新除授內閣直提學待下批牌招察任又命書傳敎曰副提學應敎與玉堂皆令今日政差出本館錄當日爲之又命書傳敎曰未肅拜玉堂許遞命書榻敎曰今日政新除授玉堂待下批牌招會圈命書傳敎曰吏判批下牌招察任仍命退承史以次退出
정조 18년
行都承旨洪明浩坐左承旨李羽晉坐右承旨金啓洛坐左副承旨尹致性坐直右副承旨金載翼坐直同副承旨南公轍坐注書鄭文始病一員未差假注書曺錫中仕申星模仕直事變假注書韓致重仕
정조 18년
尹致性啓曰大司憲李鼎揆掌令鄭尙愚在外執義一員未差掌令李日運呈辭持平李東宇李重蓮未肅拜監察茶時之意敢啓傳曰知道
정조 18년
李羽晉啓曰知敦寧李致中旣呈肅單不爲入來事體所在極爲未安原單子勿施推考警責何如傳曰允
정조 18년
李羽晉啓曰卽者副修撰金熙朝以其親病陳疏徑出原疏纔已捧入矣所當直捧禁推傳旨而此與無端徑出有異推考警責何如傳曰允
정조 18년
洪明浩啓曰吏曹郞廳來言臺諫有闕政事取稟傳曰當日爲之參議前望單子入之待下批牌招開政玉堂闕員今日政差出待下批牌招入直
정조 18년
吏曹參議前望單子入之李勉兢落點
정조 18년
吏曹參判前望單子入之黃昇源落點
정조 18년
承旨前望單子入之南公轍落點
정조 18년
注書鄭文始病代以申星模爲假注書
정조 18년
傳于洪明浩曰在外玉堂許遞
정조 18년
李羽晉以議政府領右相意啓曰臣等以都堂會圈事今方來會而弘文提學鄭昌順病不來將無以備員開坐令政院卽爲牌招進參何如傳曰允
정조 18년
李羽晉啓曰弘文提學鄭昌順牌不進推考傳旨今方捧入而都堂會圈命下之後如是違牌事甚未安更卽牌招何如傳曰允
정조 18년
禁府啓目彌串前僉使柳孝遠原情云云傳旨內辭緣泛稱遲晩刑推得情何如判付啓除刑推考律勘放爲良如敎
정조 18년
尹致性啓曰卽者義禁府都事來言時囚罪人柳孝遠考勘放事命下矣判義禁洪良浩受由在外次堂例不得擧行云何以爲之敢稟傳曰令次堂擧行
정조 18년
以都堂錄圈點單子傳于洪明浩曰前持平任希存校理除授
정조 18년
有政吏批判書未差參判黃昇源參議李勉兢行都承旨洪明浩進以閔鍾顯爲吏曹判書
정조 18년
吏批再政以柳雲羽爲執義南履翼爲校理金近淳韓用鐸爲副校理蔡弘遠爲修撰金載瓚爲禮曹判書張至顯爲司僕正徐有鍊爲宗簿正校理任希存除授事承傳兼大司成南公轍單付
정조 18년
兵批判書具庠參判柳誼參議徐配修病參知李祉永入直進同副承旨南公轍進副司直丁範祖洪大協李錫夏張至顯鄭東觀沈興永副司果嚴耆韓致應李翊模以上竝單付
정조 18년
以刑曹參判柳焵再度呈辭傳于李羽晉曰詞訟劇任豈可數遞捧納承旨推考呈辭勿施
정조 18년
李羽晉啓曰禮曹判書閔鍾顯依下敎來待矣傳曰再明日來待
정조 18년
南公轍啓曰傳命之際有此錯誤當該司謁令攸司科治何如傳曰允
정조 18년
醫官吳仁豐書啓奉朝賀鄭存謙病症今朝更爲看審則夜來間間着睡神識之昏迷似或有醒意而膈痰之凝聚脈度之無力別無動靜人蔘粟米飮依前方連爲煎用之意詮次啓達傳曰加送參料着意看病
정조 18년
南公轍以兵曹言啓曰卽接南道參軍申大恒牒報則禁衛營所授崇禮門東邊近處體城三間半許頹圮云令繕工監爲先把子圍排分授門軍急速修築而把守軍兵亦令該軍門量宜定送限改築間嚴加守直之意分付何如傳曰允
정조 18년
南公轍以兵曹言啓曰卽接西所衛將洪澤淳牒報則泰秋門外東邊柳木一株今日因風折傷仍爲遮路卽令該所依例斫去之意敢啓傳曰知道
정조 18년
尹致性以義禁府言啓曰時囚罪人柳孝遠原情公事判付內除刑推考律勘放事命下矣柳孝遠傳旨內舊還上居末拿處罪取考律文則大典通編倉庫條有曰還上未準捧居末者拿問大明律制有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣柳孝遠杖一百收贖告身盡行追奪放送何如傳曰允
정조 18년
吏曹判書金載瓚疏曰伏以臣與新除授本曹參判丁範祖有世講之嫌矣私義旣在必避通朝亦已共知至於一曹作僚同席周旋尤非所可論玆敢退自政座忙陳短章伏乞俯賜鑑諒亟許遞改仍治臣瀆擾之罪以肅朝綱以安私分千萬幸甚臣無任云云
정조 18년
吏曹參判丁範祖疏曰伏以臣病狀日就危篤屢違召牌悚懍罔措而日昨伏蒙恩遞聖明有若曲垂矜察者然伏枕感泣之際亞銓除旨又此臨門矣噫是日何日滿庭臣僚竭誠齊籲以仰贊我殿下飾慶之聖孝則臣雖扶舁詣闕決不敢以病爲解而第臣情勢有萬萬不可冒膺者臣與本曹判書臣金載瓚有世所共知之嫌曾入喉司互相辭避至有陳章徑出之擧今此銓堂長亞又非他司同僚之比合席參政言議相關則據以事理所在當避玆敢短章仰籲伏乞聖明亟命遞改臣見職仍治臣瀆擾之罪千萬幸甚臣無任云云答曰省疏具悉辭疏言嫌雖係禁令卿等之嫌避曾亦曲諒所辭竝姑依施
정조 18년
京畿監司徐龍輔疏曰伏以寶簶無疆慶月載屆萬年歡祝八域惟均仍伏念臣受命按藩居然十朔于玆矣任重才短觸事瘡疣夙宵憂畏惟大何是俟忽於千萬意想之外伏奉敎旨以臣爲奎章閣直提學仍令兼帶行公者臣誠驚惶恧蹙莫省所以自措也噫內閣華銜孰非淸顯而最所難愼尤在直學班聯則視首僚亞通擬則用玉署長地望之重遴簡之嚴有如是矣如臣庸魯向當承乏之會雖已備數於閣僚之末而若乃人器之不稱名選之玷汚不待公議臣實自知每一循省愧懼交切況可以節次推排更進一步有若循資之常格也耶又況藩臣之兼管閣銜卽有宋殿閣學士兼領知州府之晠規也而其望尤峻其例絶罕設閣垂二十載前後叨是榮者僅一二計而此皆文華素著於當世聲望見推於一閣者則臣是何人猥躡前塵世所稱淸貫重藩左兜右攬高牙大纛朱衣金牌行路指點婦孺動色鵜梁之譏蚊山之懼固屬臣一己私憂其於辱聖簡而累淸班何哉牙牌體重雖不得不冒設承膺而因仍蹲據斷非義分之所敢出玆敢略入文字仰瀆崇嚴伏乞聖明俯賜鑑諒亟許收還臣內閣直提學之命以重公器以安私分不勝幸甚臣無任云云答曰省疏具悉卿其勿辭行公
정조 18년
副修撰金熙朝疏曰伏以臣於直中卽接家信則臣之老父所患泄痢之症夜來添劇腹部牽痛登溷無計胸膈煩鬱食飮全却委頓牀褥氣息綿綴促臣歸視以圖醫治臣自聞此報方寸煎灼按住不得玆敢忙陳短章徑出禁扃伏乞聖慈俯垂憐察亟遞臣所帶之職俾便救護仍治臣擅離之罪以肅朝綱千萬幸甚臣無任云云答曰省疏具悉爾其勿辭救護父病
정조 18년
甲寅六月初四日辰時上御誠正閣同副承旨入侍時同副承旨金載翼假注書曺錫中記注官金良倜承膺祚以次進伏訖上曰館錄何其太遲也載翼曰似聞參錄諸玉堂議論多參差而然云矣上曰當入者多不入今番則可謂太簡矣上曰右副承旨入侍賤臣承命出傳與右副承旨尹致性偕入進伏命致性書傳敎曰堂錄例備銓曹兩堂然後擧行吏曹參判前望單子入之待下批牌招察任又命書傳敎曰承旨前望單子入之待下批牌招察任命載翼書公事判付訖仍命退承史以次退出
정조 18년
行都承旨洪明浩坐左承旨李羽晉坐右承旨金啓洛坐左副承旨尹致性坐右副承旨金載翼坐直同副承旨南公轍坐直注書鄭文始病一員未差假注書曺錫中仕申星模仕直事變假注書韓致重仕
정조 18년
藥房提調臣洪檍副提調臣洪明浩啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 18년
尹致性啓曰大司憲李鼎揆掌令鄭尙愚在外執義柳雲雨持平李重蓮李東宇未肅拜掌令李日運呈辭監察茶時之意敢稟傳曰知道
정조 18년
南公轍啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 18년
傳于金啓洛曰右承旨入侍
정조 18년
傳于南公轍曰承旨房仍
정조 18년
傳于李羽晉曰今日筵中已有下敎禮堂待下敎來待事分付
정조 18년
以監軍望筒傳于南公轍曰前正郞洪大協仍任使之行巡
정조 18년
吏曹兵曹正郞洪大協仍任事承傳
정조 18년
兵曹口傳政事副司直單鄭大容
정조 18년
傳于李羽晉曰古例雖不必然旣有新錄今番則時任玉堂中舊錄人許遞政官牌招開政差出
정조 18년
洪明浩啓曰吏曹判書閔鍾顯參判黃昇源參議李勉兢牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更卽牌招何如傳曰允
정조 18년
以吏曹參議李勉兢牌不進罷職傳旨傳于洪明浩曰只推更爲牌招
정조 18년
洪明浩啓曰吏曹判書閔鍾顯參判黃昇源參議李勉兢再牌不進推考傳旨及罷職傳旨今方捧入而開政命下之後連事違召不卽擧行事甚未安判書參判所當更請牌招而係是一日三牌何以爲之敢稟傳曰更爲牌招
정조 18년
洪明浩啓曰吏曹判書閔鍾顯陳疏入啓參判黃昇源三牌不進推考傳旨今方捧入而開政命下之後連事違召無意擧行事體所在萬萬未安參判所當更請牌招而係是一日四牌何以爲之敢稟傳曰參議只推與判書參判更爲牌招
정조 18년
尹致性啓曰獻納權坪下諭後過限不上來依定式遞差傳旨及禁推傳旨捧入之意敢啓傳曰分揀
정조 18년
李羽晉以弘文館言啓曰本館下番姑降入直事甚未安今日政新除授玉堂待下批仍卽牌招入直何如傳曰允
정조 18년
有政吏批判書閔鍾顯參判黃昇源參議李勉兢行都承旨洪明浩進以魚錫齡爲獻納金銑爲修撰徐有聞朴鍾淳爲副修撰李東冕爲吏曹佐郞李允行爲兵曹佐郞嚴耆爲司成李翊模爲直講朴崙壽爲典籍李龜錫爲禁府都事校書正字單趙萬元
정조 18년
兵批判書具庠進參判柳誼參議徐配修病參知李祉永入直同副承旨南公轍進副護軍崔獻重副司直權坪李相璜副司果尹序東金熙朝成德雨已上竝單付
정조 18년
以修撰蔡弘遠牌不進罷職傳旨傳于李羽晉曰只推更爲牌招
정조 18년
以修撰蔡弘遠再牌不進罷職傳旨傳于李羽晉曰兩錄玉堂之無端再違必有委折問其故勿使行公於三司大臣有所訓誡而然云以臺諫之與相可否時任子弟多有曲諒者在此人處義稍過而大臣之意亦何必强拂乎雖於肅命之後亦豈無闊狹之道乎只推更爲牌招使之入來謝恩
정조 18년
醫官吳仁豐書啓奉朝賀鄭存謙病症今朝更爲看審則症狀脈度比昨別無加減人蔘粟米飮依前煎用而昨下蔘料卽爲齎傳則主家以爲一縷之至今保有莫非聖恩攸曁而珍劑之相續頒下別是格外異數伏地感泣不知所達至於太醫之淹留私次已至一旬未蒙撤還之命尤切惶蹙且況病症蓋因眞元積敗虛不受補不可以時日責效而此時異於他時以狗馬陋穢之症鎭日書啓誠萬萬不敢病心不能暫時自安實爲添病之端惟冀遄還俾得安意調治少延殘喘之意縷縷言及至切且懇而臣旣伏承着意看病之命依前仍留之意詮次啓達傳曰逐日往來看病書啓俾便病心無廢禮待
정조 18년
南公轍以兵曹言啓曰五衛將成夢龍景福宮衛將金世徵俱以身病呈狀乞遞慶熙宮衛將河福彦除授在外過限不上來竝改差何如傳曰允
정조 18년
南公轍以禁衛營言啓曰本營分授崇禮門東邊體城三間半許頹圮處把守軍兵令該軍門量宜把守事自兵曹草記矣出番鄕軍十五名哨官一員嚴飭定送率令晝夜輪回把守而待晴卽爲修築之意敢啓傳曰知道
정조 18년
吏曹判書閔鍾顯疏曰伏以是歲是月如川之景祿方至祝岡之群情益切實爲我東方千一之慶會而臣於此時職忝掌禮歡忭之中倍覺榮幸惟俟祇奉成命自效於有司之事迺者千萬不自意有隕自天華誥儼宣以臣爲吏曹判書臣聞命惝怳精爽震越不省所以自措竊伏念六官之任莫重於銓曹而長官爲尤重蓋其甄別流品進退人物注擬之有得失焉而上關乎國事朝廷者甚大委畀迥異於庶僚稱塞尤艱於他職雖使才望俱著厭服輿論者當之尙或逡巡而不敢居今玆之命何爲而及於臣身哉臣本空疎蔑劣百不猶人資性迂拙鑑識昏蔽雖尋常職事之末猶且茫然不通曉況於是任尤豈萬一有可堪而叨此誤恩實非夢寐之所及曩臣之忝叨佐貳也儱侗謬錯無往非罪尙賴庇覆之德得免大戾者特幸耳至今追思感愧交中乃今位愈進而責愈大僥倖不可每冀僨敗勢所必至則臣之惶悶恧蹙直欲循墻者安得不有倍於前日也耶抑臣又有區區私懇之不敢不披露者夫以臣綿力薄材文質無當而遭遇明時猥蒙簡擢偏荷天地之恩長沐雨露之澤揚歷之遍衮衮光顯以至近日而極矣器滿則溢任重則躓理之常也如使臣憑恃寵靈冥行不止則畢竟顚沛可立而待臣之一身初非己有縱不足恤其爲累聖簡而招物議所關非細此尤臣公憂私懼懍惕徊徨寧被違慢之誅而不敢冒進者也仰惟聖人在上通志成物陶甄造化有欲必從如臣衷情庶蒙體諒鞏帶之褫或不終朝玆敢披瀝肝血冒死仰籲於仁覆之下伏乞聖慈特垂矜察亟許鐫改以重名器仍勘臣違傲瀆擾之罪俾朝綱肅而私分安焉臣無任云云答曰省疏具悉卿其勿辭行公
정조 18년
校理南履翼疏曰伏以臣蒙騃譾劣百無肖似倖占科第而用無當於文質偏荷恩造而報未效於涓埃冗官散職尙懼不稱榮塗華貫初豈攸望而濫廁瀛選繼叨館銜召牌儼臨闔門光輝手擎華誥歸對老母惝怳感激不省攸措噫經幄論思之地是果何等淸選則以臣之謏才蔑學夫豈有一分承當之望而時値慶會斯屆歡祝方騰義分是怵叩謝爲急雖不得不冒設出肅而因仍盤礴視若固有揆以廉愧斷無是理且臣與校理臣任希存有內外從應避之嫌春秋兼銜自在當遞玆敢略暴衷懇仰瀆崇嚴伏乞聖明諒臣才之不堪察臣辭之匪飭亟遞臣新授職名以重官方俾安賤分千萬幸甚臣無任云云省疏具悉疏辭下該曹稟處
정조 18년
吏曹啓目粘連觀此弘文館校理南履翼上疏則以爲臣與校理任希存有內外從應避之嫌春秋兼銜自在當遞亦爲白有臥乎所相避之法在下當遞校理南履翼所兼春秋館記注官之任今姑減下何如判付啓依允
정조 18년
甲寅六月初五日卯時上御誠正閣藥房入診右承旨同爲入侍時藥房提調洪檍副提調洪明浩右承旨金啓洛假注書曺錫中申星模記注官金良倜承膺祚待敎李存秀醫官金孝儉金光國周命新李敬培李周憲張宅祚卞以次進伏訖上曰左副承旨右副承旨入侍出榻敎賤臣承命出傳與左副承旨尹致性右副承旨金載翼偕入進伏檍曰暑熱如此聖體若何上曰近日則稍安矣檍曰王大妃殿氣候何如上曰一樣矣檍曰惠慶宮氣候何如上曰一樣矣檍曰當此潦熱元子宮氣候何如上曰好在矣上命書傳敎曰直提學鄭大容玉署本職許遞檍曰臣待罪樂院伏承昨冬下敎連爲習樂矣上曰姑未得請當臨時下敎矣値國朝初有之慶予豈不知悅豫之道而聖人曰父母之年不可不知一喜一懼朱夫子釋之曰旣喜其老又懼其衰予亦不欲張大亦不能十分力請矣檍曰至於賀禮則不過常時應行之事而禮堂旣有明日入侍之命故下情方顒望得請矣上曰爵與賀兩事中必欲力請而日日煩瀆亦甚可悶矣檍曰樂工樂生皆是烏合之卒無以一一檢飭三門外市民多有自願入屬者此皆有根着之輩而前提調徐有防亦以爲好矣上曰卿須從長善爲之上曰言路之杜閉莫如近來此亦關於時運而然耶至於玉堂其所設施之法何如而近來則無異冗官豈可成說新玉堂出後欲日日召對矣上命啓洛書公事判付訖仍命退諸臣以次退出
정조 18년
行都承旨黃昇源坐左承旨李羽晉坐直右承旨金啓洛坐左副承旨尹致性坐直右副承旨金載翼坐同副承旨南公轍坐注書鄭文始病一員未差假注書曺錫中仕申星模仕直事變假注書韓致重仕
정조 18년
尹致性啓曰大司憲李鼎揆掌令鄭尙愚在外執義柳雲羽持平李東宇李重蓮未肅拜掌令李日運呈辭監察茶時之意敢啓傳曰知道
정조 18년
傳于李羽晉曰左承旨入侍
정조 18년
傳于李羽晉曰修撰蔡弘遠昨有肅拜後闊狹之敎與在外玉堂許遞前望單子入之待下批牌招察任
정조 18년
玉堂前望單子入之校理徐有聞副校理朴鍾淳尹行直修撰金近淳韓用鐸副修撰南履翼李升運落點
정조 18년
都承旨前望單子入之黃昇源落點
정조 18년
黃界源啓曰全羅道老人狀啓纔已啓下矣政官卽爲牌招開政下批何如傳曰允
정조 18년
有政吏批判書閔鍾顯進參判未差參議李勉兢行都承旨黃昇源進以丁範祖爲吏曹參判魚在沼爲西部令
정조 18년
兵批判書具庠進參判柳誼參議徐配修病參知李祉永入直同副承旨南公轍進以白泳鎭爲五衛將李廷駿爲景福將金天肅爲慶熙將李友益閔聖游李存吾鄭萬采洪允滉金振華李春億鄭彦禧爲同知韓埈李長溶金進大申以權崔龍淵爲僉知副護軍單柳鼎周同知單李萬秋
정조 18년
以副校理尹行直副修撰李升運牌不進罷職傳旨傳于尹致性曰只推
정조 18년
以漢城府民家頹壓別單傳于金載翼曰恤典令該廳卽爲分給事分付二三間小戶何必區別完頹多少一體題給此後依此擧行
정조 18년
李羽晉以吏曹言啓曰左通禮柳頤玄呈狀內矣身素患痰癖之症當暑添劇萬無蠢動供職之望云身病旣如此則不可强令察任今姑改差何如傳曰允
정조 18년
知敦寧李致中疏曰伏以天休滋至慶月斯屆祝岡之聖孝冞切飾喜之群情惟均臣於日昨伏奉除旨以臣爲知敦寧府事感激恩數粗伸叩謝之忱而第臣本無敦寧格例所拘不可仍冒玆敢短章自列仰瀆崇嚴伏乞聖慈亟命遞改以存公格以安私分千萬幸甚臣無任云云答曰省疏具悉疏辭下該曹稟處